Projektni zadatak za postavljanje brojača biciklističkog kretanja/prometa
Sukladno zaključenom Ugovoru s Ministarstvom turizma o sufinanciranju te uvjetima i kriterijima razvoja cikloturizma na kontinentu u 2019. godini, Osječko-baranjskoj županiji je odobreno sufinanciranje ostalih odobrenih aktivnosti među kojima je i postavljanje brojača biciklističkog kretanja/prometa.
U Osječko-baranjskoj županiji se planira postaviti dva brojača biciklističkog prometa i to na području Grada Osijeka (osječka promenada) i Općini Bilje (biciklistička staza Osijek – Bilje)

1.  Opis sustava brojača biciklista s vanjskom ugradnjom
· Sustav se sastoji od brojača biciklističkog prometa koji uključuje elektroniku i induktivne petlje za dvosmjerno brojanje prometa, GSM modem i modul za priključak displeja
· Jedan sustav uključuje 2 induktivne petlje (Grad Osijek – osječka promenada) koje se spajaju na elektroniku koja se nalazi u kućištu za asfaltni teren
· Drugi sustav uključuje 4 induktivne petlje (biciklistička staza Osijek – Bilje) koje se spajaju na elektroniku koja se nalazi u kućištu za zemljani teren
· Sustav osim brojanja trebaju imati i detekciju brzine bicikala  
· Oba sustava napajaju se solarnim napajanjem
· Solarno napajanje sastoji se od elektro ormarića, gel akumulatora, solarne ploče i svog ostalog potrebnog montažnog materijala
· FeZn vruće pocinčani stupovi su visine 3,5 m promjera 75 mm iznad površine biciklističke staze za obje lokacije
· Svaki od sustava mora sadržavati bateriju od minimalno 35Ah i solarnu ploču od minimalno 50W
· Brojačima biciklističkog prometa se pristupa putem web sučelja

* Napomena: za izvođenje radova ponuditelj mora imati zaposlenog jednog ovlaštenog inženjera elektrotehnike.

2. Preduvjeti za postavljanje brojača biciklističkog prometa
Naručitelj neće osigurati preduvjete koji su potrebni prije postavljanja brojača biciklističkog prometa.

3. Ostale usluge uključene u ponudu

Ponuda mora uključivati i uslugu SIM kartice, održavanja centralnog servera koji pohranjuje podatke te pretplatu za korištenje pristupa podacima putem web sučelja.
Ponuditelj se mora obvezati održavati centralni sustav godinu dana od trenutka stavljanja u funkciju brojača biciklističkog prometa. O navedenom ponuditelj mora obavijestiti Osječko-baranjsku županiju, te od toga trenutka počinje teći rok za održavanje centralnog sustava.

4.  Označavanje brojača

Brojač mora sadržavati naznaku da je sufinanciran sredstvima Ministarstva turizma RH.




